钦定古今图书集成/明伦汇编/氏族典/第253卷 > 《唐书》 > 《宰相世系表》
## 钦定古今图书集成/明伦汇编/氏族典/第253卷 > 《唐书》 > 《宰相世系表》

王氏出自姬姓。周灵王太子晋以直谏废为庶人。其
子宗敬为司徒，时人号曰“王家”，因以为氏。八世孙错，
为魏将军。生贲，为中大夫。贲生渝，为上将军。渝生息，
为司寇。息生恢，封伊阳君。生元，元生颐，皆以中大夫
召，不就。生翦，秦大将军。生贲，字典，武陵侯。生离，字明，
武城侯。二子：元、威。元避秦乱迁于琅邪，后徙临沂。四
世孙吉，字子阳，汉谏大夫，始家皋虞，后徙临沂都乡
南仁里。生骏字伟山，御史大夫。二子：崇、游。崇字德礼，
大司空、扶平侯。生遵字伯业，后汉中大夫、义乡侯。生
二子：峕、音。音字少元，大将军掾四子：谊、叡、典、融。融字
巨伟。二子：祥、览。览字元通，晋宗正卿、即丘贞子六子：
栽、基、会、正、彦、琛。栽字士初，抚军长史，袭即丘子。三子：
导、颖、敞。导字茂弘，丞相、始兴文献公。六子：悦、恬、劭、洽、
协。荟洽字敬和，散骑侍郎。二子：珣、珉。珣字元琳，尚书
令、前将军，谥曰献穆。五子：弘、虞、柳、孺、昙首。昙首宋侍
中、太子詹事、豫宁文侯。二子：僧绰、僧虔。僧绰中书侍
郎，袭豫宁愍侯。生俭，字仲宝，齐侍中、尚书令、南昌文
宪公。生骞，字思寂，梁给事中、南昌安侯。生规，字威明，
左户尚书、南昌章侯。生褒，褒字子渊，后周光禄大夫、
石泉康侯。生鼒，字玉铉，隋安都通守、石泉明威侯。子
弘让、弘直。

正，字士则，晋尚书郎。三子：廙、矌、彬。彬字世儒，尚书右
仆射、肃侯。二子：彭之、彪之。彪之字叔武，尚书令，谥曰
简。二子：越之、临之。临之生纳之，皆御史中丞；纳之生
准之，字元鲁，宋丹阳尹。生舆之，征卤将军。生进之，梁
左卫将军、建宁公。生清，安南将军、中卢公。生猛，
太原王氏出自离。次子威，汉扬州刺史。九世孙霸，字
儒仲，居太原晋阳，后汉连聘不至。霸生咸。咸十九世
孙泽，字季道，雁门太守。生昶，字文舒，魏司空、京陵穆
侯。二子：浑、济。浑字元冲，晋录尚书事、京陵元侯。生湛，
字处冲，汝南内史。生承，字安期，镇东府从事中郎、蓝
田县侯。生述，字怀祖，尚书令、蓝田简侯。生坦之，字文
度，左卫将军、蓝田献侯。生愉，字茂和，江州剌史。生缉，
散骑侍郎。生慧龙，后魏宁南将军、长社穆侯。生宝兴，
龙骧将军。生琼，字世珍，镇东将军。四子：遵业、广业、延
业、季和，号“四房王氏。”

大房王氏。遵业黄门郎。

第二房王氏《广业》，后魏太中大夫。

《河东王氏儒贤》，赵州司马。

乌丸王氏：霸长子殷，后汉中山太守，食邑祁县。四世
孙寔，三子：允、隗、懋。懋，后汉侍中、幽州刺史。六世孙光，
后魏并州刺史。生冏，度支尚书、护乌丸校尉、广阳侯，
因号乌丸王氏。生神念，北齐亡，徙家万年。冏五世孙
元政，幽州别驾。

中山王氏亦出晋阳。永嘉之乱，凉州参军王轨子孙
因居武威姑臧。五世孙桥，字法生，侍御史，赠武威定
王。生叡，封中山王，号“中山王氏”，后徙乐陵。

汾州“长史王满，亦太原晋阳人”，生大琎。

华阴王氏，后徙京兆新丰。

京兆王氏出自姬姓。周文王少子毕公高之后封魏，
至昭王彤，生公子无忌，封信陵君。无忌生间忧，袭信
陵君。秦灭魏，间忧子卑子逃难于太山。汉高祖召为
中涓，封兰陵侯，时人以其故王族也，谓之“王家。”卑子
生悼，悼生贤，济南太守。宣帝徙豪杰居霸陵，遂为京
兆人。贤七世孙党，上郡太守。《卑子》九世孙遵，字子春，
后汉河南尹、上乐庄侯。遵生鲂。鲂孙康，康生谌，谌生
鹄。鲂别孙景生均、忠。均八世孙罴，至《易》从徙居汲郡。
忠七世孙直，瓜州刺史。

王氏定著三房：“一曰琅邪王氏，二曰太原王氏，三曰京兆”

王氏宰相十三人：琅邪有方，庆、玙、搏、璿，太原有溥。

缙珪涯晙，播铎京兆，有徽德真，

营州王氏，本《高丽》之族。

太原王氏，世居祁县，后徙平州。至缙从侯希逸南迁，
遂居河内温县。

安东王氏，本阿布思之族。世隶安东都护府，曰“五哥”
之左武卫将军。生末《怛活》。

王氏三公二人，三师一人。营州王氏有思礼，《河内王氏》有智兴，《安东王氏》有镕。